EkBass/fiwiki-20250220-pages-articles huggingface dataset:
Paul Maurice

Paul Maurice (s. 30. tammikuuta 1967 Sault Ste. Marie, Ontario) on kanadalainen uransa lopettanut jääkiekkoilija ja nykyinen NHL-joukkue Florida Panthersin päävalmentaja. Maurice on kautta aikojen nuorin 1 000 NHL-ottelua valmentanut valmentaja. Hän saavutti rajapyykin 28. marraskuuta 2010 ottelussa Washington Capitalsia vastaan 43 vuoden ja 302 päivän iässä. Maurice on kokenut eniten hävittyjä otteluita päävalmentajana NHL:n historiassa. ==Ura== Philadelphia Flyers varasi puolustajana pelanneen Mauricen vuoden 1985 NHL:n varaustilaisuudessa Flyersin 12. varauksena numerolla 252. Hänen peliuransa päättyi kuitenkin samana vuonna OHL-ottelussa saatuun silmävammaan. Maurice valmensi NHL:ssä Hartford Whalersia 1995–1997, minkä jälkeen seura muutettiin Carolina Hurricanesiksi. Maurice jatkoi uudistuneessa seurassa kauteen asti, jolloin hän sai potkut 30 ottelun jälkeen. Seuraavan kerran Maurice toimi NHL:ssä päävalmentajana Toronto Maple Leafsissa kausilla ja . Hän palasi samana vuonna Carolinaan, mutta irtisanottiin kun kautta oli pelattu 25 ottelua. Kesäkuussa 2012 KHL-seura Metallurg Magnitogorsk ilmoitti solmineensa sopimuksen Mauricen ja Carolinan entisen maalivahtivalmentajan Tom Barrasson kanssa. Kaudella 2012–2013 joukkue pääsi Mauricen alaisuudessa pudotuspeleihin, mutta hävisi Salavat Julajev Ufalle ensimmäisellä kierroksella seitsemässä ottelussa. Maurice muutti kauden jälkeen takaisin Pohjois-Amerikkaan ollakseen lähempänä perhettään. 12\. tammikuuta 2014 Winnipeg Jets palkkasi Mauricen uudeksi päävalmentajakseen erotettuaan Claude Noëlin joukkueen huonojen peliesitysten vuoksi. Jetsin kauden päätyttyä runkosarjaan Maurice allekirjoitti neljän vuoden jatkosopimuksen seuran kanssa 16. huhtikuuta 2014. Helmikuussa 2020 Maurice allekirjoitti monivuotisen jatkosopimuksen Winnipeg Jetsin kanssa. https://www.nhl.com/news/winnipeg- jets-sign-coach-paul-maurice-to-contract-extension/c-314968428 Hän kuitenkin erosi tehtävästä omasta tahdostaan joulukuussa 2021. Kesäkuussa 2022 Maurice siirtyi Florida Panthersin uudeksi päävalmentajaksi. Kaudella 2023–2024 Maurice valmensi Floridan Stanley Cup -mestaruuteen. ==Lähteet== Luokka:Kanadalaiset jääkiekkovalmentajat Luokka:Philadelphia Flyersin varaamat pelaajat Luokka:Vuonna 1967 syntyneet Luokka:Elävät henkilöt
Gonadotropiinit

Gonadotropiinit eli gonadotrooppiset hormonit ovat hormoneja, jotka säätelevät sukupuolirauhasten toimintaa. Näitä ovat muun muassa lutropiini, follitropiini sekä istukkahormoni, ja ne erittyvät aivolisäkkeen etulohkosta ja istukasta. Gonadotropiineja vapauttaa gonadoliberiini. == Lähteet == == Aiheesta muualla == *Ovulaation induktio eli munasolun kypsytys- ja irrotushoito Väestöliitto 2012 *Alkoholin vaikutus miehen hormonitoimintaan KTL, Mielenterveyden ja alkoholitutkimuksen osasto 2004 *MeSH: Gonadotropins Luokka:Peptidihormonit
Seppo Saari

Seppo Saari (17. syyskuuta 1943 Tampere – 8. toukokuuta 2012 Kemijärvi) oli suomalainen luonto­valo­kuvaaja. Saari voitti vuonna 1983 Vuoden luontokuva -kilpailun kuvalla karhusta, joka kävelee lumihangessa. Häneltä ilmestyi karhua käsittelevä valokuvateos Karhu vuonna 1983. Muutettuaan Kemijärvelle 1972 Saari kiinnostui uhanalaisista lintulajeista. Erityishuomion kohteeksi hän otti muuttohaukan, mutta myös muut haukat, merikotka ja pöllöt saivat hänen huomionsa. Hän kartoitti muuttohaukan esiintymispaikkoja ja kuvasi niiden elämää. Hän rengasti ennätysmäiset 400 muuttohaukan poikasta. Palkittu valokuvaaja loi pohjan muuttohaukan suojelulle, Kuolleet, Helsingin Sanomat 12.6.2012 sivu C 8 Artikkelin verkkoversio Työelämässä Saari toimi Kemijärvellä sellutehtaan suunnitteluteknikkona. ==Lähteet== Luokka:Suomalaiset luontokuvaajat Luokka:Vuonna 1943 syntyneet Luokka:Vuonna 2012 kuolleet
John Bryson

John E. Bryson (s. 24. heinäkuuta 1943 New York, Yhdysvallat)John E. Bryson 1943-, Reference for Business, Encyclopedia of Business 2nd ed. oli Yhdysvaltojen 37. kauppaministeri. Senaatti valitsi hänet 20. lokakuuta 2011 äänin 74–26.New York Times, Politics viitattu 12.6.2012 Hän toimi aiemmin Southern California Edisonin emoyhtiön Edison Internationalin johtotehtävissäJohn E. Bryson, Edison International (Arkistoitu versio 2006 viitattu 12.6.2012) . Bryson ajoi kesäkuussa 2012 samana päivänä kahteen kertaan lyhyin väliajoin kolarin, joista ensimmäisestä hän poistui paikalta, toisen jälkeen hänet löydettiin tajuttomana autosta. Syyksi kerrottiin sairauskohtaus ja Bryson jäi tapausten johdosta sairauslomalle. Bryson ilmoitti 21. kesäkuuta 2012 eroavansa kauppaministerin tehtävästä. ==Lähteet== Luokka:Obaman hallituksen jäsenet Luokka:Yhdysvaltain kauppaministerit Luokka:Vuonna 1943 syntyneet Luokka:Elävät henkilöt
Kyynelten valtatie

Kyynelten valtatie () on Kanadan läntisimmän provinssin, Brittiläisen Kolumbian, poikki johtavasta valtatie 16:sta käytetty nimitys. Nimi johtuu siitä, että jopa 43 naisen uskotaan kadonneen sen varrella viimeisen kolmenkymmenen vuoden aikana. Monet uskovat, että katoamisten takana on sarjamurhaaja, joka saalistaa nuoria naisia. Toiset uskovat, että naiset olisivat joutuneet Kanadan karun luonnon uhreiksi. Poliisi on Daily Mailin mukaan sanonut, että katoamisista kahdeksan näyttävät olevan yhteydessä toisiinsa ja niistä voidaan epäillä ihmistä. Ketään tiettyä henkilöä ei kuitenkaan ole koskaan esitetty epäillyksi. Viimeisin tiellä kadonnut nainen on 20-vuotias Madison Scott, joka katosi lähellä Kyynelten valtatietä juhlien jälkeen toukokuussa 2011. Poliisi löysi Madisonin teltan ja auton, mutta nainen itse oli kadonnut jälkiä jättämättä. Madisonin kohtalosta ei ole vuosienkaan jälkeen mitään tietoa. Poliisin tilastojen mukaan tiellä on kadonnut kahdeksantoista naista, mutta paikallisten alku­peräis­kansojen johtajien mukaan tapauksia on ainakin 43. Kadonneet naiset ovat iältään 14–33-vuotiaita. Monet kadonneista naisista elivät alkuperäiskulttuureissa ja liikkuivat liftaten. Alueen kaupungit ovat kaukana toisistaan, eikä alueella aina ole kuuluvuutta. Poliisi varoittaa alueen naisia liftaamisesta, sillä se tekee heistä helppoja uhreja. Monelle paikalliselle se on kuitenkin ainoa keino liikkua pitkiä matkoja. Ainoa läpimurron mahdollisuus vyyhdissä saatiin vuonna 2011, kun poliisi julkaisi piirroksen vanhemmasta miehestä, joka oli yrittänyt siepata 20-vuotiaan naisen lähellä valtatie 16:ta. Miestä ei ole koskaan löydetty. == Lähteet == Luokka:Brittiläinen Kolumbia Luokka:Kanadan valtatiet Luokka:Murhat
Kansanvakuutus turvanamme

Kansanvakuutus turvanamme on Risto Jarvan ohjaama lyhyt dokumentti vuodelta 1967, jonka tilasi Kansaneläkelaitos. Elokuva syntyi, kun Kansaneläkelaitos tilasi 30-vuotisjuhlaansa Risto Jarvalta värillisen lyhytelokuvan, jossa käydään läpi 1930-luvun lopulta asti tapahtuneita suomalaisen sosiaaliturvan uudistuksia, erityisesti kansaneläkettä ja sairausvakuutusta. Tavanomaisen myötäsukaisen tilauselokuvan sijasta Jarva ohjasi filmin televisionomaiseksi haastatteluineen niin, että siinä on terveen kriittisiä äänenpainoja sekä kysymyksissä että vastauksissa. == Lähteet == ==Palkinnot== * Valtion elokuvapalkinto 1968 (30 000 markkaa). Luokka:Suomalaiset dokumenttielokuvat Luokka:Vuoden 1967 suomalaiset elokuvat Luokka:Risto Jarvan ohjaamat elokuvat Luokka:Yhteiskunnalliset elokuvat
Toinen Bull Runin taistelu

Bull runin toinen taistelu käytiin 28.–30. elokuuta 1862. Taistelu oli osa Amerikan sisällissodan etelävaltioiden offenssiivia unionin joukkoja vastaan. Konfederaation joukkoja komensi Robert E. Lee ja Virginian armeijaa John Pope. Taistelu käytiin samoilla seuduilla kuin Bull runin ensimmäinen taistelu ja siihen osallistui enemmän joukkoja ja kalustoa kuin ensimmäisellä kerralla. Konfederaation kenraali Stonewall Jackson suoritti laajan koukkausliikkeen, onnistui kaappaamaan Unionin varusvaraston Mannassasin risteyksessä ja uhkasi Popen Washingtonin-viestilinjoja. Jackson perääntyi muutaman mailin luoteeseen ja ryhmittyi puolustusasemiin Stony Ridgelle. Jackson kävi 28. elokuuta hyökkäykseen Unionin marssilinjastoa vastaan Gainesvillessä, Brawnerin farmin lähistöllä. Taistelulla ei ollut selvää voittajaa. Samana päivänä Leen armeijan ryhmittymä James Longstreetin johdolla murtautui Unionin rintaman läpi Thoroughfare Gapin taistelussa ja lähestyi päätaistelukenttää. Pope oli vakuuttunut, että hän oli motittanut Jacksonin, ja keskitti armeijansa pääjoukon taisteluun. 29. elokuuta Pope määräsi useita hyökkäyksiä Jacksonin asemia vastaan. Hyökkäykset torjuttiin, ja kummatkin osapuolet kärsviät suuria tappioita. Keskipäivällä Longstreetin joukot saapuivat Thoroughfare Gapista ja ryhmittyivät Jacksonin sivustaan. Pope jatkoi 30. elokuuta hyökkäyksiä ilmeisesti tietämättä Longstreetin joukkojen saapumisesta. Unionin hyökkäys pysähtyi tykistötuleen, ja Longsteetin joukot ryhtyivät vastahyökkäykseen. Hyökkäys lienee suurin yhtenäinen hyökkäys koko sisällissodassa, ja siihen osallistui noin 25 000 sotilasta. Unionin vasen laita murentui ja joutui vetäytymään Bull Run -jokea kohti. Pope joutui vetäytymään joukkoineen nopeasti Centrevilleä kohti.National Park Service Kiireestä huolimatta ensimmäisen Bull Runin katastrofi ei toistunut Unionin jälkijoukon toimien ansiosta. == Lähteet == == Aiheesta muualla == Luokka:Yhdysvaltain sisällissodan taistelut Luokka:Vuoden 1862 sotahistoria Luokka:Virginia Yhdysvaltain sisällissodassa
Nainen ja yhteiskunta

Nainen ja yhteiskunta on Risto Jarvan ohjaama yhteiskunnallinen dokumentti vuodelta 1968, jonka tilasi Postisäästöpankki PSP. Elokuva voitti parhaasta tilauselokuvasta Jussi-palkinnon vuonna 1969. ==Palkinnot== * Valtion elokuvapalkinto 1968 (50 000 markkaa). ==Lähteet== Luokka:Jussi-palkitut elokuvat Luokka:Suomalaiset dokumenttielokuvat Luokka:Vuoden 1968 suomalaiset elokuvat Luokka:Risto Jarvan ohjaamat elokuvat Luokka:Yhteiskunnalliset elokuvat
Puolanminttu

Puolanminttu (Mentha pulegium) eli vuoriminttu on aromaattisen tuoksuinen ruohokasvi minttujen suvussa. Sitä viljellään maustekasvina. == Lähteet == == Aiheesta muualla == *Suomen Lajitietokeskus: Puolanminttu (Mentha pulegium) *Kasviatlas: Puolanminttu (Mentha pulegium) Suomessa. *ITIS: Mentha pulegium *United States Department of Agriculture (USDA): Mentha pulegium *Flora of China: Mentha pulegium *Dr. Duke's Phytochemical and Ethnobotanical Databases: Mentha pulegium Luokka:Mintut
Seppo Launis

Seppo Ilmari Launis (6. toukokuuta 1911 Espoo – 30. marraskuuta 1973 Helsinki) oli suomalainen kuvittaja ja lastenkirjailija. == Teoksia == * Erkin oma kirja : kokoelma sarjakuvina. Ristin voitto, Helsinki 1938 * Taikurin kirja ; kirj. Ilmari Jäämaa, Seppo Launis. 3. painos WSOY 1938 * Kamraterna : händelser ur Eriks, Evalds och Lisas liv ; ritade och berättade av Seppo Launis. Taborförlaget, Helsingfors 1942 * Esan kirja ; Esa Ylhämaan itsensä piirtämä ja kirjoittama ; taiteellisesti valmistellut Seppo Launis. Kuva ja sana, Porvoo 1943 * Esan kommelluksia : Esan elämää kesästä kesään. Kuva ja sana, Helsinki 1943 * Isoveli piirtää. Kuva ja sana, Helsinki 1944 * Salaliitto Hiilaikis sekä muita muistoja kesäisestä saaristosta. Kuva ja sana, Helsinki 1951 * Vallatonta ja vakavaa : muistelmia kouluajoilta Helsingistä. Kuva ja sana, Helsinki 1955 == Kuvituksia == * Kansakoulun raittiustieto, oppikirja, tekijät O. A. Kärnä ja Kl. U. Suomela; kuvat piirtänyt Seppo Launis. WSOY 1934 * Ensio Lehtonen : Aku ja Saku eli poikia on monenlaisia: viikko poikien elämää ; kuvitus Seppo Launis. Kuva ja sana, Helsinki 1942 * Oke Peltonen : Pieni ystävä ; kuvitus Seppo Launis. Kuva ja sana, Helsinki 1944 == Lähteet == * Luokka:Suomalaiset lasten- ja nuortenkirjailijat Luokka:Vuonna 1911 syntyneet Luokka:Vuonna 1973 kuolleet Luokka:Suomalaiset kuvittajat
Kerataanisulfaatti

Kerataanisulfaatti (KS) on yksi glykosaminoglykaaneista. Sen rakenteessa toistuvana yksikkönä ovat galaktoosi ja N-asetyyliglukosamiini. Kerataanisulfaattia esiintyy muun muassa rustokudoksessa. ==Ominaisuudet ja merkitys== Kerataanisulfaatti koostuu glykosidisellä sidoksella toisiinsa liittyneistä galaktoosi- ja N-asetyyliglukosamiiniyksiköistä. Sekä galaktoosi- että N-asetyyliglukosamiiniyksiköihin voi olla esteröityneenä sulfaattiryhmiä. Molekyylipainoltaan kerataanisulfaattimolekyyli vaihtelee huomattavasti ja on tyypillisesti 5-15 kDa. Kerataanisulfaattia esiintyy liittyneinä proteiineihin muun muassa rustokudoksen aggregaanissa, luustossa, silmän sarveiskalvolla ja aivoissa. Kerataanisulfaatti poikkeaa muista glykosaminoglykaanista siten, että se ei kiinnity proteiinin seriiniaminohappoon ksyloosisokerin välityksellä vaan joko suoraan asparagiiniaminohappoon tai N-asetyyligalaktosamiinin välityksellä seriinin tai treoniiniin. Rustokudoksessa kerataanisulfaatti vuorovaikuttaa hyaluronihapon kanssa ja linkittää proteoglykaanit aggregaateiksi. Kerataanisulfaatti on voimakkaasti negatiivisesti varautunut ja vaikuttaa siten proteoglykaanin fysikaaliskemiallisiin ominaisuuksiin. Kerataanisulfaatin suhteellinen määrä rustokudoksessa lisääntyy ihmisen ikääntyessä. Silmän sarveiskalvo sisältää runsaasti kerataanisulfaattia solujen välisessä aineessa ja kerataanisulfaatilla on rooli eräässä periytyvässä sarveiskalvodystrofiasairaudessa. ==Lähteet== Luokka:Polysakkaridit
Duncan Jones

Duncan Zowie Haywood Jones (s. 30. toukokuuta 1971) on englantilainen elokuvaohjaaja. Hänen elokuviaan ovat mm. Kuu (2009), Source Code (2011) ja Warcraft: The Beginning, joka perustuu Warcraft-videopelisarjaan. Sen ensi- ilta oli 10. kesäkuuta 2016.'Pacific Rim 2,' 'Warcraft' & More Get New Release Dates Jonesin vanhemmat ovat David Bowie ja Angela Bowie. == Filmografia == * Whistle (2003, lyhytelokuva) * Kuu (2009) * Source Code (2011) * Warcraft: The Beginning (2016) * Mute (2018) ==Lähteet== ==Aiheesta muualla== * * Luokka:Brittiläiset elokuvaohjaajat Luokka:Vuonna 1971 syntyneet Luokka:Elävät henkilöt Luokka:David Bowie
Moptin alue

Moptin alue () on hallintoalue Malin keskiosassa. Sen pinta-ala on 79 017 neliökilometriä. Alueella on 2 036 200 asukasta (vuonna 2009, väestönlaskenta)RGPH, s. 14.. ==Maantiede== Moptin alue muodostaa 6,3 % Malin pinta-alasta. Se rajoittuu pohjoisessa Timbuktun ja lounaassa Ségoun alueisiin sekä kaakossa Burkina Fasoon.Schéma, s. 16. Alueen läpi virtaa Nigerjoki, joka muodostaa Nigerin sisämaasuistoksi kutsutun laajan tulva-alueen. Muita luonnonalueita ovat Bandiagaran–Homborin ylänkö, Gondo-Mondoro ja Gourma.Schéma, s. 30. Järviä ovat Débo, Waladou, Korientzé, Korarou, Aougoundou ja Niangaye.Schéma, s. 16. Seutu kuuluu Sahelin ja Sudanin ilmastovyöhykkeisiin. Vuotuinen sademäärä vaihtelee 150 ja 750 millimetrin välillä. ==Hallinnollinen jako ja asutus== Alue käsittää kahdeksan piiriä: Bandiagara, Bankass, Djenné, Douentza, Koro, Mopti, Ténenkou ja Youwarou. Niihin kuuluu 103 maalais- ja viisi kaupunkikuntaa. Kaupunkikuntia ovat Bandiagara, Djenné, Douentza, Mopti ja Ténenkou. Kyliä ja nomadiryhmiä on 2 078. Alueella asuu 14,0 % Malin väestöstäRGPH, s. 52.. Asukastiheys on Bamakon sekä Sikasson ja Ségoun alueiden jälkeen maan neljänneksi suurin, 26,2 henkeä neliökilometrilläRGPH, s. 20.. Kaupunkiväestön osuus on 9,8 %RGPH, s. 54.. Asukkaat ovat etupäässä fulbeja, dogoneja, bambaroita, markoja, bozoja, somonoja, songhaita ja boboja. Lisäksi on muun muassa tuaregeja, maureja ja moseja.Schéma, s. 107. Puhutuimmat kielet ovat dogon (41,4 %), fulani (25,9 %), bambara (11,1 %), bozo (9,1 %), songhai (4,4 %), tamašek (2,0 %) ja marka (1,8 %). ==Talous== Tärkeimmät liikenneväylät ovat etelästä pohjoiseen johtava maantie RN16 sekä Nigerjoki. Sévaréssa Moptin lähellä on lentokenttä. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, fonio ja maissi. Kotieläimiä ovat naudat, lampaat, vuohet, hevoset, aasit, siipikarja sekä vähäisemmässä määrin kamelit ja siat. Kalastus tuottaa vuosittain 70 000–120 000 tonnia tuoretta, kuivattua tai savustettua kalaaSchéma, s. 20.. Lisäksi harjoitetaan käsityöammatteja ja kaupankäyntiä. Teollisuutta ei ole juuri lainkaan. ==Nähtävyydet ja matkailu== Alueen nähtävyyksiä ovat Unescon maailmanperintöluetteloon kuuluvat Djenné ja Dogonimaa, Nigerin sisämaasuisto, historialliset Moptin, Homborin ja Hamdallahin keskukset sekä seudun eläimistö, perinteinen arkkitehtuuri ja käsityötaide. Matkailupalvelut ovat vielä vähäisiä. ==Lähteet== * * ===Viitteet=== ==Aiheesta muualla== * Moptin alueen sivusto * Moptin alueneuvoston sivusto *
Jalkapallon Suomen Cup 1964

Jalkapallon Suomen Cup 1964 oli cupin kymmenes järjestämisvuosi. Osanotto- oikeus siihen oli kaikilla seuroilla. Kilpailuun osallistui ennätykselliset 187 joukkuetta jakautuen sarjoittain seuraavasti: mestaruussarja 11, Suomen- sarja 29, maakuntasarja 62, aluesarja 55 ja muut 30. Mestaruus- ja Suomen- sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 125 karsintaottelua. Loppuotteluun selvisivät Lahden Reipas ja maakuntasarjalainen Lappeenrannan Pallo, ja se pelattiin Olympiastadionilla. Ottelun voitti Reipas 1-0. Ottelua seurasi 4 837 maksanutta katselijaa. == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Turun Teräs 3–1 Turun Weikot Teräs Reipas 2 4 Imatran Pallo-Salamat 1–2 Lahden Reipas Teräs Reipas 2 4 Rovaniemen Pallo luov Kokkolan Palloveikot RoPa RoPS 1 4 Oulun Tarmo 1–7 Rovaniemen Palloseura RoPa RoPS 1 4 Tampereen Palloveikot 1–0 Rauman Iirot TaPV TPS 0 2 Turun Palloseura 3–2 Helsingin Palloseura TaPV TPS 0 2 Vaasan Pallo-Veikot 2–3 Seinäjoen Sisu Sisu GBK 3 6 Lapuan Virkiä 3–5 Gamlakarleby Bollklubb Sisu GBK 3 6 Turun Toverit 1–2 Pallo-Pojat Pallo-Pojat Haka 1 3 Kalevan Pallo-Pojat 0–6 Valkeakosken Haka Pallo-Pojat Haka 1 3 Haapamäen Pallo-Pojat 2–4 IF Drott Drott OPS 0 1 Vaasan Palloseura 1–3 Oulun Palloseura Drott OPS 0 1 Kotkan Jäntevä 3–1 Sudet Jäntevä I-Kissat 2 3 Lamminpään Korpi 1–2 Tampereen Ilves-Kissat Jäntevä I-Kissat 2 3 Kyminlinnan Väkinäiset 4–2 Hämeenlinnan Pallokerho KyVä KTP 1 2 Joensuun Palloseura 0–2 Kotkan Työväen Palloilijat KyVä KTP 1 2 Porin Karhut 5–1 Käpylän Urheilu-Veikot Karhut Upo 0 3 Hangö Idrottsklubb 1–4 Upon Pallo Karhut Upo 0 3 Mikkelin Palloilijat 2–2 Kuopion Palloseura KuPS HIFK 0 1 Kuopion Palloseura 2–0 Mikkelin Palloilijat KuPS HIFK 0 1 Porvoon Akilles 2–3 Helsingin IFK KuPS HIFK 0 1 Lappeenrannan Pallo 1–1 Mikkelin Pallo-Kissat LaPa JIlves 4 2 Mikkelin Pallo-Kissat 0–4 Lappeenrannan Pallo LaPa JIlves 4 2 Kuopion Pallotoverit 2–2 Jämsänkosken Ilves LaPa JIlves 4 2 Jämsänkosken Ilves luov Kuopion Pallotoverit LaPa JIlves 4 2 Leppävaaran Pallo 4–1 Pallo-Sepot-44 LePa LaPS 2 8 Lahden Palloseura 3–1 Kronohagens IF LePa LaPS 2 8 Hermannin Pallo 3–4 Turun Pyrkivä TuPy HJK 1 8 Rosenlewin Urheilijat -38 3–4 Helsingin Jalkapalloklubi TuPy HJK 1 8 Riihimäen Palloseura 0–2 Tampereen Palloilijat TaPa TKT 4 6 Bollklubben-46 2–3 Tampereen Kisatoverit TaPa TKT 4 6 Dicken 4–2 Kuusankosken Puhti Dicken HertU 1 4 Malmin Palloseura 5–5 Herttoniemen Urheilijat Dicken HertU 1 4 Herttoniemen Urheilijat 4–3 Malmin Palloseura Dicken HertU 1 4 Joensuun Pallotoverit 2–3 Kajaanin Reipas KajRe OTP 1 5 Oulun Työväen Palloilijat 4–1 Vasa IFK KajRe OTP 1 5 Cup-mestarit: Risto Remes, Sakari Pihlamo, Raimo Piira, Timo Kautonen, Matti Haahti, Olli Heinonen, Semi Nuoranen, Olavi Litmanen, Martti Hyvärinen, Kari TaIsi ja Keijo Voutilainen. == Lähteet == * Suomen Palloliiton toimintakertomus 1 * Suomen Palloliiton toimintakertomus 2 Luokka:Vuoden 1964 jalkapallo Luokka:Suomen Cup
Koron piiri

Koron piiri () on paikallishallintoalue Malin Moptin alueella. Sen pinta-ala on 10 937 neliökilometriä. Asukkaita on 361 900 henkeä. Koron piiri rajoittuu lounaassa Moptin alueen Bankassin, lännessä Bandiagaran ja pohjoisessa Douentzan piireihin sekä idässä ja etelässä Burkina Fasoon. Seutu kuuluu Sahelin ja Sudanin siirtymävyöhykkeeseen. Luonnonalueita ovat Gondon ja Souroun tasangot, Séno, Mondoro ja Dogonin ylänkö. Pysyviä vesistöjä ei ole. Piiriin kuuluu 16 maalaiskuntaa: Bondo, Bamba, Barapiréli, Diankabou, Dinangourou, Dioungani, Dougouténé I, Dougouténé II, Kassa, Koporokendié Nâ, Koporo Pen, Koro, Madougou, Pel Maoudé, Yoro ja Youdiou. Asukkaat ovat etupäässä dogoneja, fulbeja ja moseja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu ja fonio. Lisäksi harjoitetaan käsityöammatteja ja kaupankäyntiä. Matkailu alueelle on vähäistä. ==Lähteet== *
Bankassin piiri

Bankassin piiri () on paikallishallintoalue Malin Moptin alueella. Sen pinta- ala on 9 054 neliökilometriä. Asukkaita on 264 400 henkeä. Bankassin piiri rajoittuu pohjoisessa Moptin alueen Bandiagaran ja koillisessa Koron piireihin, etelässä Burkina Fasoon ja lännessä Ségoun alueeseen. Piiriin kuuluu 12 maalaiskuntaa: Bankass, Baye, Dialassagou, Dimbal Habé, Kani Bozoni, Koulongon Habé, Léssagou Habé, Ouonkoro, Ségué, Sokoura, Soubala ja Tori. Enemmistö asukkaista on dogoneja. Lisäksi on fulbeja, markoja, samoja ja moseja. Tärkeimmät uskonnot ovat islam ja kristinusko. Seudun kautta kulkee Moptin ja Burkina Fason välinen tie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu ja fonio. Kotieläimiä ovat naudat, lampaat, vuohet, hevoset, kamelit ja aasit. Lisäksi harjoitetaan käsityöammatteja ja kaupankäyntiä. Hirssiä ja karjaa myydään Malin kaupunkeihin sekä Norsunluurannikolle ja Burkina Fasoon. ==Lähteet== *
Karvamesiheinä

Karvamesiheinä (Holcus lanatus) on mesiheinien sukuun kuuluva heinälaji. Se on monivuotinen, pehmeäkarvainen ja kasvaa mätästävänä. Lehtilavat ovat kolmesta kymmeneen millimetriä leveät ja niiden tupet tiheän valkokarvaisia. Tiheänmallinen röyhy on sinertävänpunaisenkirjava. Kaksikukkaisten tähkylöiden hedekukan ulkohelpeessä on vihne, joka on hyvin lyhyt ja koukkukärkinen verrattuna toiseen suvun lajiin pehmytmesiheinään (Holcus mollis). Karvamesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on löydetty Etelä- ja Keski-Suomesta sekä Lapista. == Lähteet == * Hämet-Ahti, Leena; Suominen, Juha; Ulvinen, Tauno & Uotila, Pertti (toim.): Retkeilykasvio, 4. uudistettu painos. Helsinki: Luonnontieteellisen keskusmuseon kasvimuseo, 1998. == Aiheesta muualla == * Pinkka, Lajintuntemuksen oppimisympäristö: Karvamesiheinä (Holcus lanatus) * ITIS: Holcus lanatus * United States Department of Agriculture (USDA): Holcus lanatus * Flora of China: Holcus lanatus Luokka:Mesiheinät
Pehmytmesiheinä

Pehmytmesiheinä (Holcus mollis) on heinälaji mesiheinien (Holcus) suvussa. Se on monivuotinen, pehmeäkarvainen ja rönsyllinen. Lehtien lavat ovat kolmesta kahteentoista millimetriä leveät ja niiden tupet ovat lähes kaljuja. Korren solmut ovat pitkäkarvaisia. tiheän valkokarvaisia. Tiheä röyhy on väriltään vaaleanvihreä-ruskehtava, ei punavärinen. Kaksikukkaisten tähkylöiden hedekukan ulkohelpeessä on vihne, joka on suora tai joskus polvekas, kaleiden ulkopuolelle selvästi yltävä verrattuna toiseen suvun lajiin karvamesiheinään (Holcus lanatus). Pehmytmesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on havaittu melko runsaasti Etelä- ja Keski-Suomesta Pohjois-Pohjanmaan korkeudelle. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Pinkka, Lajintuntemuksen oppimisympäristö: Pehmytmesiheinä (Holcus mollis) * ITIS: Holcus mollis * United States Department of Agriculture (USDA): Holcus mollis Luokka:Mesiheinät
Henriksen

Henriksen tai Henriksén on muun muassa seuraavien henkilöiden sukunimi: * Christina Henriksen (s. 1983), norjansaamelainen poliitikko, opettaja ja Saamelaisneuvoston puheenjohtaja * Eivind Henriksen (s. 1990), norjalainen moukarinheittäjä * Henriette Henriksen(-Løge) (s. 1970), norjalainen käsipalloilija * Lance James Henriksen (s. 1940), yhdysvaltalainen näyttelijä * Lauri Henriksén (s. 1982), suomalainen freestyle rap -artisti * Levi Henriksen (s. 1964), norjalainen kirjailija ja muusikko * Martin Henriksen (s. 1979), norjalainen poliitikko * Olaf Henriksen (1888–1962), tanskalainen baseballpelaaja * Tage Henriksen (1925–2016), tanskalainen soutaja ja olympiavoittaja * Trond Henriksen (s. 1964), norjalainen jalkapallovalmentaja * Vera Henriksen (1927–2016), norjalainen kirjailija.
Kleinschmidt

Kleinschmidt on seuraavien henkilöiden sukunimi: * Jutta Kleinschmidt (s. 1962), saksalainen moottoriurheilija * Otto Kleinschmidt (1870–1954), saksalainen lintutieteilijä ja teologi
Jevhen Konopljanka

Jevhen Olehovytš Konopljanka (, s. 29. syyskuuta 1989 Kirovohrad, Ukrainan SNT, Neuvostoliitto) on ukrainalainen jalkapalloilija, joka edustaa kotimaassaan Šah’tar Donetskia. Hän on pelannut myös Espanjassa ja Saksassa.https://www.national-football- teams.com/player/38419/Yevhen_Konoplyanka.html Konopljanka debytoi Ukrainan valioliigassa kaudella 2007–2008 edustaen Dnipro Dnipropetrovskia. Hän pelasi seurassa yhteensä 157 liigaottelua ja teki niissä 35 maalia. Heinäkuussa 2015 Konopljanka siirtyi ilmaisella siirrolla Espanjan Primera Divisiónissa pelaavaan Sevillaan.Jevhen Konopljanka Soccerway-sivustolla Hän pelasi seurassa yhden kauden ja lähti sitten lainasopimuksella saksalaisseura Schalkeen, joka osti hänet kesällä 2017. Hän pelasi Espanjan La Ligassa 32 ottelua, joissa hän teki neljä maalia, ja Saksan Bundesliigassa 57 ottelua, joissa hän teki kuusi maalia. Keväällä 2016 hän voitti Sevillan joukkueessa Eurooppa-liigan mestaruuden mutta ei päässyt loppuottelussa kentälle. Konopljanka palasi kotimaansa liigaan vuonna 2019 ja voitti kaudella 2019–2020 Ukrainan liigamestaruuden. Ensimmäisen maaottelunsa Ukrainan maajoukkueessa Konopljanka pelasi vuonna 2010, jolloin oli myös onnistunut vakiinnuttamaan paikkansa seurajoukkueensa avauskokoonpanossa. Hän pelasi Euroopan- mestaruuskilpailuissa vuosina 2012 ja 2016 joukkueensa kaikki lopputurnausottelut, yhteensä kuusi, alusta loppuun. == Lähteet == == Aiheesta muualla == Luokka:Ukrainalaiset jalkapalloilijat Luokka:Vuonna 1989 syntyneet Luokka:Elävät henkilöt
Niafunké

Niafunké on Timbuktun alueen Niafunkén piirin sekä siihen kuuluvan Soboundoun kunnan keskuspaikka Malissa. Se sijaitsee Nigerjoen rannalla noin 150 kilometriä Timbuktusta lounaaseen. Koko kunnassa on 44 900 asukasta (vuonna 2009). Seudun asukkaat ovat etupäässä fulbeja, bambaroita ja songhaita. Tärkeimmät elinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä. Niafunkésta on maantieyhteys Goundamiin ja Nigerillä on jokiliikennettä. Niafunké tunnetaan malilaisen muusikon Ali Farka Tourén kotipaikkana. Siellä järjestetään vuosittain hänelle omistettu musiikkifestivaali. ==Lähteet== Luokka:Niafunkén piiri
Will Sasso

William "Will" Sasso (s. 1975) on kanadalainen stand up -koomikko ja näyttelijä. == Aiheesta muualla == * Luokka:Kanadalaiset koomikot Luokka:Kanadalaiset näyttelijät Luokka:Vuonna 1975 syntyneet Luokka:Elävät henkilöt
Chris Diamantopoulos

Christopher "Chris" Diamantopoulos (s. 9. toukokuuta 1975 Toronto, Kanada) on kanadalainen stand up -koomikko ja näyttelijä. Hän on näytellyt muun muassa televisiosarjoissa Up All Night, Konttori ja Sukuvika. Lisäksi hän on vieraillut pienemmässä roolissa monissa muissa sarjoissa, kuten Siskoni on noita, Sopranos, Muodon vuoksi, 24, Boston Legal ja Kennedyt. Hän myös näytteli Mikki Hiirtä Walt Disney Television Animationin tuottamassa piirrossarjassa vuodelta 2013. Diamantopoulosin sukujuuret ovat Kreikassa, ja hän on vakaumukseltaan ortodoksi. Hän vietti lapsuudessaan paljon aikaa sekä Kanadassa että Kreikassa. Hän on naimisissa amerikkalaisen näyttelijän Becki Newtonin kanssa, jonka kanssa hänellä on yksi poika. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Illusia

Illusia on suomalainen naisen etunimi. Se on Yrjö Kokon sanasta ”illusioni” muovaama nimi, peräisin Kokon sadusta Pessi ja Illusia. Sadun mukaan Illusian isän nimi oli Illusioni ja Illusiankin nimeksi oli alkujaan pitänyt tulla Illusioni, mutta koska Illusia jäi ruumiinkooltaan niin pieneksi, hän sai lyhemmän nimen.Anne Saarikalle, Johanna Suomalainen: Suomalaiset etunimet Aadasta Yrjöön (2007), s. 144 == Lähteet == Luokka:Etunimet
Varusteleka

Varusteleka on vuonna 2003 perustettu armeijatavaran erikoisliike. Yrityksen tilat sijaitsevat Helsingin Konalassa, jossa varasto- ja myymälätilaa on yhteensä 3 000 neliömetriä. Varusteleka on alansa suurimpia yrityksiä niin Suomessa kuin Euroopassakin; vuoden 2013 alussa se työllisti 53 henkilöä. Asiakaskunnan ja yrityksen kasvettua tarjontakin on kasvanut, ja alkuvuosien – lähestulkoon yksinomaan – halvan sotilasylijäämän lisäksi valikoimaan kuuluu nykyään lukuisia armeija- ja ulkoilualan tuotteita. Vuodenvaihteesta 2012–2013 alkaen Varusteleka on tuonut omalla brändillään markkinoille itse suunnittelemiaan ja valmistuttamiaan tuotteita, mukaan lukien keikkalaukkuja.https://www.varusteleka.fi/fi Varustelekan perusti sen omistaja Valtteri Lindholm ollessaan 21-vuotias. Yrityksen toimitusjohtajana toimi Henri Nyström vuoden 2015 syksyyn asti ja vuonna 2016 uudeksi toimitusjohtajaksi valittiin Jari Laine. Varustelekan liikevaihto oli 9,6 miljoonaa euroa vuonna 2016. == Markkinointi == Varusteleka on tunnettu rempseästä viestinnästä ja markkinoinnista. Yritystä on arvosteltu esimerkiksi ”vaimonhakkaajapaitoina” () myymiensä hihattomien aluspaitojen takia. Vaimonhakkaajapaita ei Mainonnan eettisen neuvoston mukaan kehottanut väkivaltaan, eikä ollut hyvän tavan vastainen. Sen sijaan neuvosto antoi huomautuksen Jugoslavian armeijan baretista, jota myytiin nimellä kansanmurhabaretti. Kesällä 2018 yritys sai jo kolmannen huomautuksen neuvostolta. Yksityishenkilö oli kannellut serbialaisen kenttäpullo-pakki- yhdistelmän kuvauksesta, jossa oli sana "genocide" eli 'kansanmurha'. Pakkisysteemistä vitsailtiin, että se oli niin hankala, että siitä juotuaan kykeni hirmutekoihin ilman eri käskyä. Vuoden 2013 tammikuussa Varusteleka nousi otsikoihin puolustusvoimien puututtua venäläisvalmisteisen Anglija- maastopuvun maahantuontiin ja myyntiin. Syynä oli puvussa käytetty suomalaisen M05-maastokuvion kopioksi väitetty väritys, joka on Suomessa mallisuojattu. Yritys toimi Iron Sky -elokuvan pääsponsorina ja hoiti lähes kaiken elokuvan puvustuksen. Vuonna 2014 Varusteleka oli otsikoissa Arnold Schwarzeneggeriin liittyvän kampanjansa johdosta. Make Arnold Come -video oli huhtikuussa 2015 kerännyt yli 600 000 katselukertaa YouTubessa. == Lähteet == == Aiheesta muualla == * Varustelekan kotisivut * Varustelekan Alasin-tietopankki Luokka:Suomalaiset vähittäiskaupan yritykset Luokka:Konala Luokka:Suomalaiset verkkokaupat
Cars – kun autot ottivat vallan

Cars – kun autot ottivat vallan (The Cars That Ate Paris) on Peter Weirin ohjaama australialainen kauhuelokuva vuodelta 1974. Elokuva tapahtuu maalaiskaupungissa nimeltä Paris ja liittyy autoihin. Se julkaistiin Yhdysvalloissa vuonna 1976 (New Line Cinema) nimellä The Cars That Eat People. == Näyttelijöitä == ==Aiheesta muualla== * * Luokka:Vuoden 1974 australialaiset elokuvat Luokka:Kauhuelokuvat Luokka:Peter Weirin ohjaamat elokuvat Luokka:Mustan komedian elokuvat Luokka:Independent-elokuvat
Malaco

Malaco on Cloettan makeisbrändi. == Historia == Malaco perustettiin vuonna 1934 nimellä Malmö Lakrits Compani (Lakritsfabrik AB). Vuonna 1999 Malaco sulautui osaksi Leafiä, joka myytiin hollantilaiselle CSM-konsernille. Vuonna 2005 Leaf International myytiin kahdelle pääomasijoitusyhtiölle, CVC Capital Partnesille ja Nordic Capitalille. Vuonna 2006 julkaistiin kahdeksan uutta Malaco-pussia. Vuonna 2012 Leaf fuusioitui ruotsalaisen Cloettan kanssa. == Tuotteet == Malaco-tuotteita myydään Pohjoismaissa. Niitä ovat tai ovat olleet esimerkiksi Brio, Fruxo, Pim Pim, Zoo, Swedish Fish ja Happy & Mixed. Malacon nykyiseen tuoteperheeseen kuuluvat Aakkoset, TV Mix, Hyvää Makumaasta ja Lauantai. Vuonna 2017 markkinoille tuotiin Perjantai-makeiset. == Lähteet == Luokka:Ruotsalaiset yritykset Luokka:Makeisvalmistajat Luokka:Cloetta
Milcah Cheywa

Milcah Chemos Cheywa (s. 24. helmikuuta 1986 Mt. Elgon) on kenialainen yleisurheilija, jonka päälaji on 3 000 metrin estajuoksu. Chemos sai hopeaa Berliinin MM-kilpailuissa 2009 ajalla 9.08,57. Alun perin hän oli sijoittunut kolmanneksi, mutta nousi myöhemmin toiselle sijalle kun alkuperäinen voittaja Marta Domínguez hylättiin dopingin vuoksi. Saman vuoden IAAF:n yleisurheilufinaalissa hän sijoittui toiseksi. Hän voitti 2010 kultaa Nairobin Afrikan-mestaruuskilpailuissa ajalla 9.32,18 ja Delhin Kansainyhteisön kisoissa ajalla 9.40,96. Hän voitti samana vuonna myös Kenian-mestaruuden ja sijoittui toiseksi Splitin maanosien cupissa. Viitattu 16.12.2015 Chemos saavutti Daegun MM-kilpailuissa 2011 hopeaa ajalla 9.17,16. Alun perin hän sijoittui kolmanneksi, mutta nousi myöhemmin toiselle sijalle kun alkuperäinen voittaja Julija Zaripova hylättiin dopingin vuoksi. Samana vuonna Chemos voitti Kenian-mestaruuden. Vuonna 2012 hän voitti Kenian olympiakarsinnan ja sijoittui Lontoon olympialaisissa kolmanneksi. Lontoon olympialaisissa hän sijoittui alun perin neljänneksi, mutta nousi myöhemmin kolmannelle sijalle alkuperäisen voittajan Julija Zaripovan dopinghylkäyksen takia. Moskovan MM- kilpailuissa 2013 Chemos voitti maailmanmestaruuden ajalla 9.11,65. Glasgow'n Kansainyhteisön kisoissa 2014 hän sai hopeaa ajalla 9.31,30. Hän on voittanut estejuoksun 16 kertaa Timanttiliigan kilpailuissa. Chemos juoksi Afrikan ennätyksen 9.07,14 Oslossa 7. kesäkuuta 2012. 3 000 metrin juoksussa hän teki ennätyksensä 8.43,92 Zagrebissa 31. elokuuta 2009. == Lähteet == Luokka:Kenialaiset estejuoksijat Luokka:Kenialaiset olympiamitalistit Luokka:Vuonna 1986 syntyneet Luokka:Elävät henkilöt
Bell XFL-1 Airabonita

Bell XFL -1 oli Yhdysvaltain laivastolle valmistettu hävittäjän prototyyppi ja kokeilukone. Vuonna 1938 laivasto teki aloitteen uudesta tukialushävittäjästä. Bell-yhtiö sai tilauksen prototyypistä 8. marraskuuta 1938 ja se lensi ensilentonsa 13. toukokuuta 1940.McDowell, Greer P-39 In Action, s. 49. Bell nimesi tyypin Airabonitaksi. Kone pohjautui yhtiön P-39-koneeseen. Tukialuskäyttöä varten tehtiin huomattavia muutoksia. Alkuperäinen nokkapyörällinen laskuteline muutettiin kannuspyörälliseksi, mikä oli tuohon aikaan tavanomainen. Päälaskuteline siirrettiin siiven etuosaan. Tästä seurasi, että jäähdyttimet siirrettiin siipien tyven tunneleista koteloihin siiven takareunaan. Tukialukselle laskeutumisen helpottamiseksi siiven etuopuolelle rungon alle rakennettiin ikkuna. Pysäyttämistä varten rungon alle asennettiin ylösvedettävä jarrukoukku. Viralliset koelennot alkoivat heinäkuussa 1940. Pituusvakavuus havaittiin heikoksi. Tuulitunnelikokeiden jälkeen sivuperäsintä suurennettiin. Lentäjät huomauttivat erityisesti ohjaamon hätäpoistumisluukusta pitäen kokonaan irrotettavaa kuomua parempana. Voimansiirtoakselin pelättiin värisevän ja heikentävän runkoa ja lyhentävän käyttöikää. Luvattu palvelulakikorkeus oli vaikea saavuttaa ja onnistui harvoin. Laivasto myös suosi tähtimoottoria nestejäähdytteisen moottorin sijasta. Havaitut puutteet sekä Vought-yhtiön onnistunut prototyyppi, josta kehittyi F4U Corsair, johtivat päätökseen lopettaa projekti. ==Tekniset tiedot== Voimalaite ja mittoja * Moottori : Nestejäähdytteinen Allison XV-1710-6 V-12, 1 150 hevosvoimaa * Siipien kärkiväli 10,67 metriä * Pituus 8,84 m * Korkeus 3,48 m * Tyhjäpaino 2 343 kg, lentopaino 3 012,9 kg, maksimipaino 3 267 kg Suorituskyky ja aseistus * Toimintasäde 1 547 km, suurin lentomatka 2 366 km * Suurin nopeus 542 km/h 3 355 m:n korkeudessa, merenpinnan tasolla 492 km/h matkalentonopeus 276 km/h, laskeutumisnopeus 115 km/h * Nousunopeus 802 m/min * Suunniteltu lakikorkeus 9 000 m * Aseistus (suunniteltu) 2 x 7,62 mm konekivääriä rungossa, 1 x 12,7 mm:n konekivääri potkurinnavan läpi ampuvana. == Lähteet == : === Viitteet === XFL Airabonita Luokka:Yhdysvaltalaiset hävittäjälentokoneet Luokka:1940-luvun hävittäjälentokoneet
Magellanin pilvet

Magellanin pilvet, Pieni Magellanin pilvi (SMC) ja Suuri Magellanin pilvi (LMC), ovat kaksi epäsäännöllistä kääpiögalaksia, jotka ovat nähtävissä eteläisen pallonpuoliskon taivaalla. ]SAO/NASA ADS Astronomy Abstract Service ja kuuluvat näin ollen myös Paikalliseen ryhmään. Pilvet on nimetty Fernão de Magalhãesin () mukaan. == Lähteet == Luokka:Seulonnan keskeiset artikkelit Luokka:Linnunradan alaryhmä
Grigori Retškalov

Grigori ”Griša” Andrejevitš Retškalov (; 9. helmikuuta 1920 Hudjakovo – 22. joulukuuta 1990 Žukovski) oli neuvostoliittolainen lentäjä. Hän oli liittoutuneiden kolmanneksi eniten ilmavoittoja saanut hävittäjälentäjä (hävittäjä-ässä) 56 vahvistetulla pudotuksellaan. Lisäksi 6 pudotusta oli jaettuja, jonkin toisen lentäjän kesken. P-39 Airacobran lisäksi Grigori Retškalov lensi ja saavutti taisteluvoittoja Polikarpov I-153- sekä I-16- ja Jakovlev Jak-1-koneilla. Hän oli tunnettu tavastaan jahdata pudotuksia ja välinpitämättömyydestä lentokuriin ja hän sai tästä lentokieltoja. Kapteeni Retškalov haavoittui ainakin kerran hyvin vaikeasti, ja joutui kokemaan kolme leikkausoperaatiota sekä pitkän hoitojakson sairaalahoidossa. Heikohko yleiskunto ja näkökyvyn ongelmat johtivat niin ikään useisiin lentokieltoihin. Saavutuksistaan Retškalov sai kuitenkin Neuvostoliiton sankarin arvon. Hän lensi amerikkalais-valmisteisella Bell P-39 Airacobra-hävittäjällä. Grigori Retškalovin palvelusyksikkö oli 16. GIAP. Hän toimi sen 1. lentueen johtajana. Tämä 7. maaliskuuta vuonna 1942 muodostettu hävittäjäyksikkö tuli tunnetuksi siitä, että sillä oli eniten Neuvostoliiton sankareita palveluksessaan. ==Lähteet== *Mellinger, George & Stanaway, John: Bell P-39 Airacobra -ässät, Koala-kustannus, 2001 (s. 62-63) ISBN 952-5186-34-2 ==Aiheesta muualla== * Kuvia 16 GIAP Luokka:Neuvostoliittolaiset lentäjät Luokka:Neuvostoliiton sankarit Luokka:Vuonna 1920 syntyneet Luokka:Vuonna 1990 kuolleet
Roger ja minä

Roger ja minä (Roger & Me) on Michael Mooren ohjaama yhdysvaltalainen elokuva vuodelta 1989. Moore tuli Yhdysvalloissa tunnetuksi Roger ja minä -elokuvalla, joka kuvasi mitä Michiganin Flint-kaupungissa tapahtui, kun General Motors sulki tehtaansa ja avasi uuden Meksikossa, jossa palkat olivat pienemmät. Nimi Roger viittaa Roger B. Smithiin, entiseen General Motorsin toimitusjohtajaan ja johtokunnan puheenjohtajaan. Roger ja minä valittiin vuonna 2013 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Lähteet== == Aiheesta muualla == * Virallinen sivusto * * * Luokka:Vuoden 1989 dokumenttielokuvat Luokka:Yhdysvaltalaiset dokumenttielokuvat Luokka:Michael Mooren ohjaamat elokuvat Luokka:General Motors Luokka:Yhteiskunnalliset elokuvat Luokka:Warner Brosin elokuvat Luokka:Elokuvat liike-elämästä
Tien päällä Michael Moore

Tien päällä Michael Moore (The Big One) on yhdysvaltalainen elokuva vuodelta 1997. Pääosassa itse Michael Moore, jonka Downsize This -nimisen kirjan myynninedistämiskiertueesta elokuva kertoo. == Aiheesta muualla == * * * Luokka:Vuoden 1997 yhdysvaltalaiset elokuvat Luokka:Yhdysvaltalaiset dokumenttielokuvat Luokka:Michael Mooren ohjaamat elokuvat Luokka:Yhteiskunnalliset elokuvat Luokka:Elokuvat liike-elämästä
Prozac Nation

Prozac Nation on Miramax Films -filmiyhtiön elokuva vuodelta 2001. Elokuvan ohjaaja on Erik Skjoldbjærg ja sen pääosissa ovat Christina Ricci, Anne Heche, Jessica Lange, Michelle Williams ja Jason Biggs. Elokuva perustuu Elizabeth Wurtzelin omaelämäkertaan, joka kuvaa hänen opiskeluvuosinaan kokemiaan masennusta ja lääkeaddiktiota. Nimi viittaa lääkemerkkiin, onnellisuuspilleriksi kutsuttuun mielialalääkkeeseen Prozaciin, jota hänelle määrättiin. Elokuvan maailmanensi-ilta oli 8. syyskuuta 2001 Toronton elokuvajuhlilla. == Vastaanotto == Sivusto Arvio Arvosana Rotten Tomatoes tomatometer 28% https://www.rottentomatoes.com/m/prozac_nation Rotten Tomatoes yleisöpisteet 58% == Lähteet == == Aiheesta muualla == * Luokka:Vuoden 2001 yhdysvaltalaiset elokuvat Luokka:Elämäkertoihin ja muistelmiin perustuvat elokuvat
Unta vai rakkautta

Unta vai rakkautta () on Sandra Bullockin tähdittämä yhdysvaltalainen romanttinen komedia vuodelta 1995, jonka on ohjannut Jon Turteltaub ja kirjoittanut Daniel G. Sullivan ja Frederic Lebow. Viitattu 11.7.2022. == Juoni == Lucy Moderaz (Sandra Bullock) on lipunmyyjänä Chicagon metrossa.Hän näkee usein saman komean miehen asemalla, mutta tämä ei kiinnitä Lucyn juuri mitään huomiota. Eräänä hiljaisena päivänä hän huomaa että tämä mies on raitella ryöstettynä ja hakattuna. Lucy hyppää raitelle koska juna lähestyy asemaa ja saa miehen pois junan tieltä. Myöhemmin kun mies on sairaalassa koomassa, hänen sukulaisensa luulevat paikalla ollutta Lucya hänen morsiammekseen, ja eikä tämä oikaise heidän väärinkäsitystään. Viitattu 11.7.2022. == Näyttelijät == Lähde: == Lähteet == == Aiheesta muualla == * * Luokka:Yhdysvaltalaiset romanttiset komediat Luokka:Vuoden 1995 yhdysvaltalaiset elokuvat Luokka:Jon Turteltaubin ohjaamat elokuvat
Ricci

Ricci () on muun muassa seuraavien henkilöiden sukunimi: *Cesarina Ricci (s. 1573), italialainen säveltäjä *Christina Ricci (s. 1980), yhdysvaltalainen näyttelijä *Elena Sofia Ricci (s. 1952), italialainen näyttelijä *Giacomo Ricci (s. 1985), italialainen moottoriurheilija *Gregorio Ricci-Curbastro (1853–1925), italialainen matemaatikko *Matteo Ricci (1552–1610), italialainen jesuiitta *Mike Ricci (s. 1971), kanadalainen jääkiekkoilija *Nina Ricci (1883–1970), ranskalainen muotisuunnittelija *Ruggiero Ricci (1918–2012), yhdysvaltalainen viulisti *Sandro Ricci (s. 1974), brasilialainen jalkapalloerotuomari *Tonino Ricci (1927–2014), italialainen elokuvaohjaaja ==Muita merkityksiä== *Nina Ricci, muotihuone
Mollie King

Mollie Elizabeth King (s. 4. kesäkuuta 1987) on englantilainen laulaja- lauluntekijä. Hänet tunnetaan parhaiten brittiläis-irlantilaisesta tyttöbändistä The Saturdays. Ennen The Saturdaysiä King oli toisessa tyttöbändissä nimeltä Fallen Angelz, joka osallistui Britannian X Factoriin ja saikin tuomareilta positiivisiä kommentteja, mutta putosi kilpailusta sen alkuvaiheilla. King soittaa myös kitaraa. Mollie King syntyi Wandsworthissa, Lontoossa. Hänen perheeseensä kuuluvat vanhemmat Susan ja Stephen King sekä kaksi siskoa. 11-vuotiaana King menestyi hiihdossa ja oli mukana menestyneessä nuorten hiihtojoukkueessa. King kuitenkin tyrmäsi ajatuksen siitä uranaan, koska unelmoi laulamisesta. Luokka:Brittiläiset laulaja-lauluntekijät Luokka:Englantilaiset poplaulajat Luokka:Vuonna 1987 syntyneet Luokka:Elävät henkilöt
Kamppailu elämästä

Kamppailu elämästä () on yhdysvaltalainen televisioelokuva vuodelta 1997. Sen on ohjannut Jim Abrahams ja pääosia näyttelevät Fred Ward ja Meryl Streep. Elokuva pohjautuu tositarinaan vaihtoehtoisesta lääketieteestä hoitokeinona epilepsiaan. ==Aiheesta muualla== * * * Luokka:Tositapahtumiin perustuvat elokuvat Luokka:Vuoden 1997 yhdysvaltalaiset elokuvat Luokka:Yhdysvaltalaiset televisioelokuvat Luokka:Jim Abrahamsin ohjaamat elokuvat Luokka:Elokuvat terveydenhoidosta
Danielle Carruthers

Danielle Carruthers (s. 22. joulukuuta 1979) on yhdysvaltalainen pila- aitajuoksija. Carruthers saavutti NCAA:n mestaruuskilpailuissa neljä hopeaa: ulkoradoilla 100 metrin aitajuoksussa 2001 ja 2003, sisäradoilla 60 metrin aitajuoksussa 2002 ja 2003. Hän voitti Yhdysvaltojen-mestaruuden 100 metrin aitajuoksussa 2005 ja 2006. Moskovan sisäratojen MM-kilpailuissa 2006 hän sijoittui 60 metrin aitajuoksussa neljänneksi ennätyksellään 7,88. Yhdysvaltojen-hallimestaruuskilpailuissa hän sai 60 metrin aitajuoksussa hopeaa 2007. Carruthers sijoittui toiseksi Yhdysvaltojen-mestaruuskilpailujen 100 metrin aitajuoksussa 2011. Saman vuoden Daegun MM-kilpailuissa hän sai hopeaa ennätyksellään 12,47. == Lähteet == Luokka:Yhdysvaltalaiset pika- aitajuoksijat Luokka:Vuonna 1979 syntyneet Luokka:elävät henkilöt
Vedam

Vedam () on vuonna 2010 ilmestynyt, Radhakrishna Jagarlamudin käsikirjoittama ja ohjaama telugunkielinen elokuva. Pääosarooleissa nähdään Allu Arjun, Anushka Shetty ja Manchu Manoj. Elokuva voitti vuoden parhaan elokuvan Nandi Awards -palkinnon, vuoden parhaan telugunkielisen elokuvan Filmfare Awards South -palkinnon sekä muutamia muita palkintoja. Vuonna 2011 Radhakrishna Jagarlamudi teki elokuvasta tamilinkielisen uudelleenfilmatisoinnin nimeltä Vaanam, jossa osa Vedamin näyttelijöistä esitti roolinsa uudelleen. == Rooleissa == == Palkinnot == Vedam voitti vuoden 2010 parhaan elokuvan Nandi Awards -palkinnon. Filmfare Awards South 2010 -palkintogaalassa se sai telugunkielisten elokuvien kategoriassa neljä palkintoa: paras elokuva, paras ohjaaja, paras miespääosa (Allu Arjun) ja paras naispääosa (Anushka Shetty). Anushka Shetty voitti myös CineMAA Awardsin parhaan naispääosan tuomaristopalkinnon. == Musiikki == Elokuvan musiikin on säveltänyt M. M. Keeravani. Kappaleiden sanoitukset ovat tehneet Sirivennela Seetarama Sastry, Sahiti, E. S. Murthy ja M. M. Keeravani. Soundtrack julkaistiin 3. toukokuuta 2010. Kappaleet 9–12 esiintyvät vain albumin digitaalisessa julkaisussa, eivät fyysisellä levyllä. # # # # # # # # # # # # == Lähteet == == Aiheesta muualla == * Luokka:Vuoden 2010 intialaiset elokuvat Luokka:Telugunkieliset elokuvat
Sergei Udaltsov

Sergei Stanislavovitš Udaltsov (s. 16. helmikuuta 1977) on venäläinen poliittinen aktivisti ja Vasemmistorintama-liikkeen johtaja. Hän on koulutukseltaan juristi. Udaltsov oli yksi Venäjän mielenosoitusten 2011–2012 kärkihahmoista ja Punaisen Nuorison Etuvartio -ryhmän puhemies. Udaltsov on ollut useita kertoja pidätettynä pienistä rikkomuksista, kuten kadun ylittämisestä väärästä kohtaa. Hän pitää pidätysten todellista motiivia poliittisena, ja Amnesty International on julistanut hänet mielipidevangiksi pidätysten aikana. Tammikuussa 2012 antamansa haastattelun mukaan Udaltsov ja hänen joukkonsa eivät haaveile Neuvostoliiton paluusta, mutta ”haluavat säilyttää sen, mikä neuvostojärjestelmässä oli hyvää”.Repression May Lead to Revolt, ipsnews.net Vuoden 2012 presidentinvaaleissa Udaltsov toimi Gennadi Zjuganovin (KPRF) kampanjassa ja Zjuganov on kuvaillut häntä liittolaisekseen. Udaltsov on Venäjällä varsinkin vanhempien kommunistinaisten avoimesti ihailema henkilö. Helmikuussa 2013 moskovalainen tuomioistuin määräsi Udaltsovin kotiarestiin. Hän on tutkinnassa mielenosoitusten organisoinnista ja epäiltynä väkivaltaisesta kumoushankkeesta. Udaltsov kiisti syytökset.Oppositiojohtaja kotiarestiin Venäjällä, Yle Uutiset Heinäkuussa 2014 hänet tuomittiin 4,5 vuodeksi vankeuteen Putinin vastaisten mellakoiden järjestämisestä vuonna 2012. ==Lähteet== == Aiheesta muualla == Luokka:Venäläiset poliitikot Luokka:Venäläiset kommunistit Luokka:Vuonna 1977 syntyneet Luokka:Elävät henkilöt
Rebekah Brooks

Rebekah Brooks (o.s. Wade; s. 27. toukokuuta 1968) on brittiläinen toimittaja ja News Corporationiin kuuluvan News Internationalin entinen toimitusjohtaja. Hän oli salakuunteluskandaaleissa ryvettyneen ja sittemmin lakkautetun News of the World -lehden päätoimittaja vuosina 2000–2003, salakuunteluiden aikana. Brooks haastettiin oikeuteen yhdessä miehensä ja neljän muun kanssa poliisitutkinnan haittaamisesta. Kesäkuussa 2014 hänet todettiin syyttömäksi. ==Lähteet== Luokka:Brittiläiset toimittajat Luokka:Brittiläiset yritysjohtajat Luokka:Vuonna 1968 syntyneet Luokka:Elävät henkilöt
Aini Alhovuori

Aini Maria Alhovuori-Tervo (23. syyskuuta 1901 Tampere – 1982) oli suomalainen kirjailija. == Teoksia == * Älkää tuomitko: romaani. WSOY 1938 * Padottua vettä: romaani. Gummerus 1947 * Ruispelto: radiokuunnelma; kirj. Aini Alhovuori ja Lasse Elo. 1950 == Lähteet == * * Pirkanmaalaista kaunokirjallisuutta : Aini Alhovuori Luokka:Suomalaiset kirjailijat Luokka:Vuonna 1901 syntyneet Luokka:Vuonna 1982 kuolleet